# Emily Collins (botànica)

Elian Emily Collins (nascuda Pemberton ca. 1858 - ca. 1945) fou una botànica, naturalista i recol·lectora anglesa. Va realitzar expedicions per cercar espècimens vegetals a Tailàndia. Va descobrir diverses espècies noves per a la ciència; i, en el seu honor es van nomenar nombroses espècies amb el seu epònim.

## Biografia

Collins va néixer a Myanmar (Birmània) al voltant de l'any 1858. Es va casar amb David John Collins, un agrimensor; i, van viatjar cap a Tailàndia l'any 1877.
Fou una recol·lectora d'espècimens de plantes a Tailàndia. Va recol·lectar plantes principalment en regions de la província de Chon Buri (Si Racha) i Chanthaburi en el període entre 1902 i 1938.
Va ser animada en els seus esforços de recol·leccions, pel Dr. Arthur Francis George Kerr a qui va conèixer el setembre de 1911. Emily li enviava sovint espècimens que incorporava al seu herbari privat. Aquests espècimens es troben en el Museu d'Història Natural, de Londres. Collins també va enviar espècimens a altres botànics així com als Jardins Botànics Reials de Kew.
Va mantenir correspondència amb el professor William Grant Craib, Regius Professor de botànica a la Universitat d'Aberdeen, i fou autora de Florae Siamensis Enumeratio. Va ser reconeguda per ell com una dels recol·lectors més importants que van subministrar espècimens a l'Herbari real del jardí botànic de l'àrea de Si Racha a Tailàndia. L'altre col·leccionista va ser el Dr. Kerr.
També va mantenir correspondència amb Sir Arthur William Hill, director dels Jardins Botànics Reials de Kew. Li va proporcionar espècimens, va enviar-li fotografies i informació sobre noms comuns i usos econòmics de plantes locals recollides i subministrats a Kew Gardens. També ho va fer amb Sir David Prain i a través d'ell al Trinity College de Dublín amb espècimens.
Els seus espècimens estan avui resguardats en herbaris arreu del món, incloent-hi el del Departament d'Agricultura de Bangkok, la Harvard University, Museu d'Història Natural, Jardins Botànics Reals Kew, Jardí Botànic de Missouri, Jardí Botànic de Nova York i l'Herbari Nacional dels EUA Després que Emily va deixar de fer recol·leccions en 1938; molt pocs botànics van aparèixer per a recol·lectar sistemàticament en aquesta àrea de Tailàndia fins a mitjan 1970s.
Collins fou un dels primers membres de la Societat d'Història Natural de Siam quan aquesta es va establir el 6 de març de 1914. Aquesta organització va esdevenir una Secció de la Siam Society fins a 1925.
Va continuar residint a Tailàndia fins a la seva mort, en algun moment després de la Segona Guerra Mundial.

### Honors

Fou nomenada membre de l'Ordre d'Excel·lència de l'Imperi britànic (MBE)

### Espècies nomenades amb el seu epònim

Diverses espècies de planta tenen l'epònim descriptiu "collinsae" o "collinsiae" en el seu honor. Aquests inclouen:
* (Annonaceae) Mitrephora collinsae Craib
* (Convolvulaceae) Argyreia collinsae (Craib) Na Songkhla & Traiperm
* (Convolvulaceae) Rivea collinsae Craib
* (Droseraceae) Drosera collinsiae N.E.Br. in Burtt Davy
* (Lythraceae) Lagerstroemia collinsae Craib
* (Myrsinaceae) Ardisia collinsae H.R.Fletcher
* (Myrtaceae) Eugenia collinsae (Blume) Merr. & L.M.Perry
* (Rubiaceae) Tarenna collinsae Craib
* (Rutaceae) Zanthoxylum collinsae Craib

## Referències

* ↑ ; Jacobs «Reliquiae Kerrianae». BLUMEA, XI, 2, 1962, pàg. 428–485 [Consulta: 15 abril 2015].
* ↑ Ray Desmond. Dictionary Of British And Irish Botanists And Horticulturalists Including plant collectors, flower painters and garden designers. United Kingdom: Taylor & Francis Ltd, 1994, p. 161. ISBN 0850668433.
* ↑ «Collections & Collectors, a history in Thailand». Office of the Forest Herbarium. Office of the Forest Herbarium. Arxivat de l'original el 27 de diciembre de 2014. [Consulta: 14 abril 2015].
* ↑ «RBGK Memorandum from W.G.[William Grant Craib; 5 de febrero 1913; one page memorandum comprising one image; folio 291]». JSTOR Global Plants. JSTOR. [Consulta: 15 abril 2015].
* ↑ «Letter and photographs from Emily [Mrs D.J. Collins to Sir Arthur William Hill; from Sriracha, Siam [Si Racha, Thailand], via Bangkok; 3 de febrero 1926; eighteen page item comprising eighteen images; folios 413-418]». JSTOR Global Plants. JSTOR. [Consulta: 15 abril 2015].
* ↑ «Letter from Ms Emily Collins to Sir David Prain; from Sriracha, Siam [Si Racha, Thailand; c.Sep 1912; one page letter comprising one image; folio 287]». JSTOR Global Plants. JSTOR. [Consulta: 15 abril 2015].
* ↑ Maxwell, F. J. «Vegetation of Khao Khieo Game Sanctuary Chonburi Province, Thailand». Natural History Bulletin Siam Society., 28, 1980, pàg. 9–24.
* ↑ «Index of Botanists». Harvard University Herbaria & Libraries. Harvard University. [Consulta: 14 abril 2015].